
PRIE LIETUVOS RESPUBLIKOS ŽEMĖS ŪKIO MINISTERIJOS

ĮSAKYMAS
DĖL ELEKTRONINIŲ ŽVEJYBOS ŽURNALŲ ĮDIEGIMO IR NAUDOJIMO TVARKOS APRAŠO PATVIRTINIMO

2020 m. gruodžio 10 d. Nr. V1-120
Klaipėda


Vadovaudamasis 2009 m. lapkričio 20 d. Tarybos reglamentu (EB) Nr. 1224/2009, nustatančiu Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiančiu reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančiu reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006, 2011 m. balandžio 8 d. Komisijos įgyvendinimo reglamentu (ES) Nr. 404/2011, kuriuo nustatomos išsamios Tarybos reglamento (EB) Nr. 1224/2009, nustatančio Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, įgyvendinimo taisyklės, Lietuvos Respublikos žuvininkystės įstatymo 5, 8 ir 34 straipsniais ir Verslinės žvejybos jūrų vandenyse taisyklių, patvirtintų Lietuvos Respublikos žemės ūkio ministro 2009 m. vasario 12 d. įsakymu Nr. 3D-94 „Dėl Verslinės žvejybos jūrų vandenyse taisyklių patvirtinimo“, 13 punktu:
. Tvirtinu  Elektroninių žvejybos žurnalų įdiegimo ir naudojimo tvarkos aprašą (pridedama).
. Pripažįstu  netekusiu galios Žuvininkystės tarnybos prie Lietuvos Respublikos žemės ūkio ministerijos direktoriaus 2011 m. vasario 22 d. įsakymą Nr. V1-24 „Dėl elektroninių žvejybos žurnalų pildymo žvejybos laivuose“ su visais pakeitimais ir papildymais.

ELEKTRONINIŲ ŽVEJYBOS ŽURNALŲ ĮDIEGIMO IR NAUDOJIMO 
TVARKOS APRAŠAS


. 


. Elektroninių žvejybos žurnalų įdiegimo ir naudojimo tvarkos aprašas (toliau – Tvarkos aprašas) nustato elektroninių žvejybos žurnalų įdiegimo jūrų vandenyse žvejojančiuose Lietuvos Respublikos žvejybos laivuose, žvejybos duomenų pildymo ir perdavimo Žuvininkystės tarnybai prie Lietuvos Respublikos žemės ūkio ministerijos (toliau – Žuvininkystės tarnyba) bei naudojimo tvarką.
. Tvarkos aprašas parengtas vadovaujantis 2009 m. lapkričio 20 d. Tarybos reglamentu (EB) Nr. 1224/2009, nustatančiu Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiančiu reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinančiu reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006, su visais pakeitimais, 2013 m. gruodžio 11 d. Europos Parlamento ir Tarybos reglamentu (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB, su visais pakeitimais, 2016 m. liepos 6 d. Europos Parlamento ir Tarybos reglamentu (ES) Nr. 2016/1139, kuriuo nustatomas daugiametis Baltijos jūros menkių, silkių ir šprotų išteklių valdymo ir tų išteklių žvejybos planas ir iš dalies keičiamas Tarybos reglamentas (EB) Nr. 2187/2005 bei panaikinamas Tarybos reglamentas (EB) Nr. 1098/2007, su visais pakeitimais (toliau – Reglamentas (ES) 2016/1139), 2019 m. birželio 20 d. Europos Parlamento ir Tarybos reglamentu (ES) Nr. 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones, kuriuo iš dalies keičiami Tarybos reglamentai (EB) Nr. 1967/2006, (EB) Nr. 1224/2009 ir Europos Parlamento ir Tarybos reglamentai (ES) Nr. 1380/2013, (ES) 2016/1139, (ES) 2018/973, (ES) 2019/472 ir (ES) 2019/1022 ir panaikinami Tarybos reglamentai (EB) Nr. 894/97, (EB) Nr. 850/98, (EB) Nr. 2549/2000, (EB) Nr. 254/2002, (EB) Nr. 812/2004 bei (EB) Nr. 2187/2005, su visais pakeitimais, 2025 m. spalio 17 d. Komisijos įgyvendinimo reglamentu (ES) Nr. 2025/2196, kuriuo nustatomos išsamios Tarybos reglamento (EB) Nr. 1224/2009 įgyvendinimo taisyklės, susijusios su galimybe patekti į vandenis ir naudoti išteklius, žuvininkystės kontrole, priežiūros, inspektavimo ir vykdymo užtikrinimo veiksmais, kvotų ir žvejybos pastangų išskaitymu ir duomenimis bei informacija, ir panaikinančiu Komisijos įgyvendinimo reglamentą (ES) Nr. 404/2011, 2025 m. rugpjūčio 27 d. Komisijos deleguotuoju reglamentu (ES) Nr. 2025/1766, kuriuo papildomas Tarybos reglamentas (EB) Nr. 1224/2009 nustatant žuvininkystės kontrolės ir žvejybos veiklos priežiūros bei inspektavimo, taip pat vykdymo užtikrinimo ir atitikties reikalavimams taisykles, Lietuvos Respublikos žuvininkystės įstatymu ir Verslinės žvejybos jūrų vandenyse taisyklėmis, patvirtintomis Lietuvos Respublikos žemės ūkio ministro 2009 m. vasario 12 d. įsakymu Nr. 3D-94 „Dėl Verslinės žvejybos jūrų vandenyse taisyklių patvirtinimo“.
. Šiame Tvarkos apraše vartojamos sąvokos apibrėžtos Lietuvos Respublikos žuvininkystės įstatyme ir kituose teisės aktuose.

. 

. Kiekviename jūrų vandenyse žvejojančiame Lietuvos Respublikos žūklės ir žvejybos laive, kurio bendrasis ilgis yra 12 metrų ar didesnis (toliau – žvejybos laivas), privalo būti įdiegtas ir veikti elektroninis žvejybos žurnalas.
. Žvejybos laivui, kuris neturi įdiegto ir tinkamai veikiančio elektroninio žvejybos žurnalo, vykdyti žvejybos veiklą yra draudžiama.
. Žvejybos laivo kapitonas privalo:
. užtikrinti, kad prieš pradedant žvejybos veiklą žvejybos laive būtų įdiegtas ir veikiantis elektroninis žvejybos žurnalas;
. užtikrinti, kad žvejybos laive būtų naudojama elektroninio žvejybos žurnalo programinės įrangos versija pagal programinės įrangos gamintojo rekomendacijas;
. būti susipažinęs su Žuvininkystės tarnybos pateiktu elektroninio žvejybos žurnalo naudotojo vadovu.
. Dėl programinės įrangos įdiegimo ar atnaujinimo darbų žvejybos laive žvejybos laivo kapitonas ar jo atstovas, esant poreikiui, susisiekia su Lietuvos Respublikos žvejybos stebėjimo centro (toliau – ŽSC) darbuotojais Tvarkos aprašo 25 punkte nurodytais kontaktais likus ne mažiau nei 5 darbo dienoms iki numatomo vykdyti žvejybos reiso. ŽSC darbuotojas suderintu su žvejybos laivo kapitonu ar jo atstovu laiku (Žuvininkystės tarnybos nustatytomis darbo valandomis) įdiegia naujausią elektroninio žvejybos žurnalo programinės įrangos versiją pagal programinės įrangos gamintojo rekomendacijas.

. 

. Naujas elektroninis žvejybos žurnalas atidaromas (pradedamas pildyti) ir duomenys, nurodyti Tvarkos aprašo 12 punkte, išsiunčiami likus ne mažiau nei vienai valandai iki naujo reiso pradžios, žvejybos laivui esant uoste, kai laivas ketina plaukti į žvejybos rajonus, perkrovimo/iškrovimo vietą ar perplaukti iš vieno uosto į kitą, nevykdant žvejybos veiklos. Neišsiuntus išvykimo duomenų į Žuvininkystės tarnybos administruojamą elektroninių žvejybos žurnalų sistemą ir negavus pranešimo gavimo patvirtinimo, išplaukti iš uosto akvatorijos yra draudžiama.
. Elektroninis žvejybos žurnalas pildomas po kiekvienos atliktos žvejybos pastangos ar žvejybos operacijos. Duomenys perduodami Žuvininkystės tarnybai ne rečiau kaip vieną kartą per parą, ne vėliau kaip iki einamosios paros 24.00 val., net jei žuvų nesužvejota. Šiuos duomenis laivo kapitonas taip pat privalo išsiųsti iš karto po paskutinės žvejybos operacijos ir prieš įplaukiant į uostą ar iškrovimo vietą, inspektavimo jūroje metu arba Žuvininkystės tarnybos prašymu.
. Elektroninis žvejybos žurnalas ir jo duomenys Žuvininkystės tarnybai turi būti perduodami nedelsiant, jei šių duomenų pareikalauja Žuvininkystės tarnybos žuvininkystės kontrolės pareigūnai. 
. Elektroninio žvejybos žurnalo duomenų pataisymus laivo kapitonas gali pateikti po paskutinės žvejybos operacijos prieš laivui įplaukiant į uostą ar iškrovimo vietą.
. Žvejybos laivo kapitonas elektroniniame žvejybos žurnale pildo šią pagrindinę informaciją:
. informaciją apie žvejybos laivą: žvejybos laivo išorinio ženklinimo numerį, pavadinimą, tarptautinį radijo šaukinį, vėliavos valstybę;
. informaciją apie reisą:
. išvykimo iš uosto datą, laiką ir uosto, iš kurio išvykstama, pavadinimą bei numatomą vykdyti veiklą;
. grįžimo į uostą datą, laiką ir uosto, į kurį grįžtama, pavadinimą bei grįžimo priežastį;
. planuojant kirsti, įplaukti arba išplaukti iš regioninių žvejybos valdymo organizacijų (toliau – RŽVO) reguliuojamų žvejybos plotų arba trečiųjų šalių išskirtinių ekonominių zonų ar žvejybos teritorijų, pildomas ir pateikiamas žvejybos veiklos pranešimas (angl. „hail message“), vadovaujantis RŽVO arba trečiųjų šalių nustatytais galiojančiais reikalavimais. Žvejybos laivo kapitonas, prieš ketindamas įplaukti į RŽVO arba išplaukti iš jos reguliuojamų žvejybos plotų arba trečiųjų šalių išskirtinių ekonominių zonų ar žvejybos teritorijų, elektroniniuose žvejybos veiklos pranešimuose nurodo zonos, kuri priklauso trečiosios šalies jurisdikcijai arba kurią reguliuoja RŽVO, įplaukimo arba išplaukimo datą ir laiką, Jungtinių Tautų maisto ir žemės ūkio organizacijos (toliau – FAO) trijų raidžių (Alpha-3 ISO) pavadinimo kodą (jei taikoma), koordinates bei laive esančių žuvų kiekį.
. Žūklės laivo kapitonas, kartu su Tvarkos aprašo 12 punkte nurodyta pagrindine elektroninio žvejybos žurnalo informacija, jame pildo šią papildomą informaciją:
. informaciją apie žvejybos pastangas: žvejybos įrankį (žvejybos įrankio tipą, jo technines specifikacijas ir matmenis), žvejybos įrankio naudojimo vidutinį gylį, jei žvejybos gylis reguliuojamas atitinkamoje žvejybos zonoje, žvejybos pastangos pradžios ir pabaigos datą, laiką bei tikslias koordinates, FAO žvejybos zonos kodą, o jei žvejyba vykdoma pakrantės šalies išskirtinėje ekonominėje zonoje, – ir šios šalies kodą. Žvejybos žurnaluose, iškrovimo ir perkrovimo deklaracijose įrašomos visos laive laikomos rūšys ir jų kiekiai, išreikšti gyvojo svorio kilogramais, ir, kai taikoma, individų skaičiumi. Pildant žvejybos žurnalą, skirtingais žvejybos įrankiais sugautos rūšys įrašomos atskirai pagal kiekvieną įrankį. Kai taikoma, įrašomas žūklės laivo kapitono taikytas perskaičiavimo koeficientas, nustatytas ir naudojamas pagal Reglamento (ES) Nr. 2025/2196 28 straipsnio nuostatas. Laimikio informacija pateikiama dėl kiekvienos žvejybos operacijos;
. žvejybos žurnale atskiru įrašu įrašomas sugautų kiekvienos rūšies žuvų, nesiekiančių taikomo mažiausio išteklių išsaugojimą užtikrinančio orientacinio dydžio (angl. „below minimum size“, BMS) ir verslinio dydžio (ang. „legally sized“, LSC), kiekis, išreikštas gyvojo svorio kilogramais arba, kai taikoma, individų skaičiumi;
. žvejybos žurnale įrašomas visas į jūrą išmestas kiekvienos rūšies kiekis (kai taikoma, individų skaičius), nurodant kodą DISCARDED arba DEMINIMIS, jei taikomos konkrečios teisės aktais nustatytos de minimis išimtys, ir žinduolių kiekis. Roplių ir paukščių priegauda nurodoma atitinkamos pastangos pastabos lauke, nurodant jų pavadinimą ir skaičių;
. praradus žvejybos įrankį jūroje, įrašoma prarasto žvejybos įrankio rūšis ir apytikriai matmenys, data ir laikas, kada žvejybos įrankis buvo prarastas, laivo pozicija, kai žvejybos įrankis buvo prarastas, priemonės, kurių imtasi prarastam žvejybos įrankiui susigrąžinti;
. informaciją apie specialiąją žvejybą (jei taikoma) bei kitą veiklą, įskaitant kai nevykdoma tiesioginė žvejyba, žvejybos reiso metu:
. informaciją apie reisą: išvykimo iš uosto datą, laiką ir uosto pavadinimą reiso pradžioje bei grįžimo į uostą datą, laiką ir uosto, į kurį grįžtama, pavadinimą, grįžimo priežastį, taip pat žurnalo duomenis teikusio žvejybos laivo kapitono vardą ir pavardę bei jo gyvenamąją vietą;
. informaciją apie žvejybos laivą: žvejybos laivo išorinio ženklinimo numerį, pavadinimą, tarptautinį radijo šaukinį, vėliavos valstybę, numatomą veiklą bei kitą informaciją;
. informaciją apie poroje vykdomą žvejybą (jei taikoma) – žūklės laivo, su kuriuo vykdoma žvejyba poroje, pavadinimą;
. informaciją apie baigtą žvejybą (jei taikoma): žvejybos pabaigos datą ir laiką;
. žūklės laivas, vykdantis tą pačią žvejybos operaciją poroje ar su daugiau kitų žūklės laivų, elektroniniame žvejybos žurnale pildo perkėlimo deklaraciją, kurioje atitinkamai nurodo informaciją apie žuvų ar jų produktų davimą arba gavimą:
. žuvų ar jų produktų perdavimo arba gavimo datą ir laiką;
. tikslias žuvų ar jų produktų perdavimo arba gavimo koordinates;
. vietą, į kurią arba iš kurios yra perkeliamos žuvys ar jų produktai;
. žvejybos laimikį perduodantis žūklės laivas nurodo žvejybos laimikį gaunančio žūklės laivo pavadinimą, o gaunantis žūklės laivas – perduodančio žūklės laivo pavadinimą;
. FAO geografinį rajoną, kuriame žuvys buvo sugautos;
. ekonominę zoną, kurioje žuvys buvo sugautos;
. kiekvieną duodamą arba gaunamą žuvų rūšį;
. kiekvienos duodamos arba gaunamos žuvų rūšies kiekius kilogramais, išreikštus produkto svoriu ir suskirstytus pagal pateikiamo produkto rūšį, arba, kai taikoma, individų skaičiumi;
. duodamos arba gaunamos žvejybos produkcijos pakavimo tipą, pakuočių skaičių ir vidutinį vienos pakuotės svorį;
. kitą informaciją: kapitono vardą, pavardę ir jo gyvenamąją vietą, žvejybos įrankius (žvejybos įrankio tipą, jo technines specifikacijas ir matmenis) ir jų kiekį laive; praeito (-ų)   reiso (-ų) metu sugautų ir neiškrautų arba priimtų iš kito žūklės laivo žuvų rūšis ir jų kiekį laive;
. vadovaudamasis Reglamento (ES) Nr. 1139/2016 11 straipsnio 2 punkte nustatytais  reikalavimais, Baltijos jūros žūklės laivo kapitonas, likus ne mažiau nei vienai valandai iki laivo atvykimo į Klaipėdos valstybinį jūrų uostą, elektroniniame žvejybos žurnale privalo registruoti ir pateikti informaciją apie numatomą atvykimo į uostą laiką, žvejybos produktų iškrovimo vietą, numatomą iškrauti jų kiekį pagal rūšis ir žvejybos zonas, kuriose žuvys buvo sugautos.
. Nedarant poveikio konkrečioms daugiamečių planų ar RŽVO nustatytoms nuostatoms, žvejybos laivo kapitonas, prieš įplaukdamas į Europos Sąjungos valstybės narės uostą ar iškrovimo vietą, išskyrus 13.8 papunktyje nurodytą atvejį, elektroniniame žvejybos žurnale privalo pateikti išankstinį pranešimą apie numatomą atvykimo į uostą ar iškrovimo vietą datą ir laiką bei atvykimo priežastį, taip pat, jei buvo vykdoma žvejybos veikla, žvejybos produktų iškrovimo vietą, numatomą iškrauti jų kiekį pagal žuvų rūšis ir žvejybos zonas, kuriose žuvys buvo sugautos. Šiuos elektroniniame žvejybos žurnale įrašytus duomenis žvejybos laivo kapitonas, jei ES valstybių narių teisės aktais nenustatyta kitaip, privalo išsiųsti bent prieš keturias valandas iki numatyto atvykimo į valstybės narės uostą ar iškrovimo vietą laiko.
. Žvejybos veiklą vykdančio žvejybos laivo kapitonas, prieš įplaukdamas į trečiųjų valstybių uostą atlikti žuvų produktų iškrovimą, elektroniniame žvejybos žurnale privalo pateikti išankstinį pranešimą apie numatomą atvykimo į uostą datą ir laiką bei atvykimo priežastį, taip pat, jei buvo vykdoma žvejybos operacija ar žvejybos veikla, žvejybos produktų iškrovimo vietą, numatomą iškrauti arba perkrauti jų kiekį pagal rūšis ir žvejybos zonas, kuriose žuvys buvo sugautos. Be to, atskiru įrašu nurodo taikomo mažiausio išteklių išsaugojimą užtikrinančio orientacinio dydžio nesiekiantį (BMS) kiekį. Šiuos elektroniniame žvejybos žurnale įrašytus duomenis žvejybos laivo kapitonas privalo išsiųsti bent prieš 48 valandas iki numatyto atplaukimo į trečiųjų valstybių uostą su ketinimu atlikti žuvų produktų iškrovimą laiko, jei trečiųjų šalių, RŽVO ar kitais teisės aktų reikalavimais nenustatyti kiti terminai.
. Žvejybos laivo kapitonas elektroniniame žvejybos žurnale pildo žvejybos produktų perkrovimo deklaraciją (toliau – perkrovimo deklaracija), kurioje nurodoma:
. žvejybos laivo, iš kurio perkraunama, ir/arba žvejybos laivo, į kurį perkraunamos žuvys ar jų produktai, išoriniai atpažinimo numeriai ir pavadinimai;
. perkrovimo pradžios ir perkrovimo pabaigos data ir laikas;
. kiekvienos žuvų rūšies ar jų produktų FAO trijų raidžių (Alpha-3 ISO) kodas ir atitinkamas geografinis rajonas, o jei žvejyba buvo vykdoma pakrantės šalies išskirtinėje ekonominėje zonoje, – ir tos šalies, kurioje buvo sugautos žuvys, kodas;
. kiekvienos žuvų rūšies ar jų produktų kiekiai kilogramais arba, kai taikoma, individų skaičiumi, suskirstyti pagal pateikiamo produkto rūšį, apdorojimo būklė, dydžio kategorija (LSC arba BMS);
. žuvų produkcijos pakavimo tipas, pakuočių skaičius ir vidutinis vienos pakuotės svoris;
. žvejybos laivo, į kurį perkraunamos žuvys ar jų produktai, paskirties uostas;
. perkrovimo geografinis rajonas arba paskirtasis perkrovimo uostas;
. naudotas(-i) perskaičiavimo koeficientas(-ai). Perskaičiuodami sandėliuojamų arba apdorotų žuvų svorį į gyvąjį žuvų svorį, žvejybos laivų kapitonai taiko perskaičiavimo koeficientą, taikomą pagal Reglamento (ES) Nr. 2025/2196 29 straipsnį;
. jei laimikis perkraunamas į / iš žvejybos laivus, išskyrus žūklės laivus, taip pat registruojamas su laimikiu susijęs unikalus žvejybos reiso identifikatorius.
. Laivo, iš kurio buvo perkrautos žuvys ar jų produktai, kapitonai perkrovimo deklaracijas, o laivo, kuris priėmė žuvis ar jų produktus, kapitonai perkrovimo arba priėmimo deklaracijas, užpildytas elektroniniame žvejybos žurnale, privalo išsiųsti ne vėliau kaip per 24 val. po perkrovimo arba priėmimo pabaigos.
. Žvejybos laivui grįžus į uostą ir iškrovus žuvis ar jų produktus, žvejybos laivo kapitonas elektroniniame žvejybos žurnale privalo užpildyti žvejybos produktų iškrovimo deklaraciją (toliau – iškrovimo deklaracija), kurioje nurodoma:
. iškrovimo pradžios ir iškrovimo pabaigos data ir laikas;
. kiekvienos iškrautos žuvų rūšies FAO trijų raidžių (Alpha-3 ISO) kodas ir atitinkamas geografinis rajonas, kuriame laimikis buvo sužvejotas;
. kiekvienos iškrautos žuvų rūšies ar jų produktų kiekis, išreikštas produkto kilogramais ir gyvojo svorio kilogramais, arba, kai taikoma, individų skaičiumi, suskirstytas pagal produkto rūšį, pateikimo formą, apdorojimo būklę ir taikytą perskaičiavimo koeficientą;
. kiekvienos iškrautos rūšies kiekis, išreikštas produkto, pasverto pagal Reglamento (ES) Nr. 1224/2009 60 straipsnį, kilogramais ir gyvojo svorio kilogramais, arba, kai taikoma, individų skaičiumi, suskirstytas pagal produkto pateikimo formą ir apdorojimo būklę,  be kita ko, atskiru įrašu nurodant taikomo mažiausio išteklių išsaugojimą užtikrinančio orientacinio dydžio nesiekiantį (BMS) arba verslinio dydžio (LSC) kiekį kilogramais ir, kai taikoma, individų skaičių;
. FAO geografinis rajonas, kuriame buvo sugautos žuvys, o jei žvejyba buvo vykdoma pakrantės šalies išskirtinėje ekonominėje zonoje, – ir šios šalies kodas;
. žuvų produkcijos pakavimo tipas, pakuočių skaičius ir vidutinis vienos pakuotės svoris;
. iškrovimo uostas arba iškrovimo vieta;
. svėrimo pabaigos ir pradžios data ir laikas;
. Reglamento (ES) Nr. 1224/2009 60 straipsnio 5 dalyje nurodyto operatoriaus vardas ir pavardė (pavadinimas) arba identifikavimo numeris.
. Žvejybos laivo, iš kurio yra iškraunamos žuvys ar žvejybos produktai, kapitonas iškrovimo deklaraciją, užpildytą elektroniniame žvejybos žurnale, privalo išsiųsti (pateikti) Žuvininkystės tarnybai ne vėliau kaip per 24 val. nuo iškrovimo operacijos užbaigimo arba žvejybos produktų, kurie sveriami pagal Reglamento (ES) Nr. 1224/2009 60 straipsnio 3 dalies c ir d punktus, atveju – per 24 val. nuo svėrimo užbaigimo.
. Pildant žvejybos žurnalą, perkrovimo deklaraciją ir iškrovimo deklaraciją, laive laikomų arba perdirbtų žuvų svoris yra perskaičiuojamas į gyvąjį žuvų svorį pagal Reglamento (EB) Nr. 1224/2009 14 straipsnio 10 dalį, 21 straipsnio 5 dalį ir 23 straipsnio 4 dalį taikomus Reglamento (ES) Nr. 2025/2196 XII, XIII ir XIV prieduose nustatytus ES perskaičiavimo koeficientus. Jei tam tikriems žvejybos produktams Reglamento (ES) Nr. 2025/2196 XII, XIII ir XIV prieduose nenustatyti perskaičiavimo koeficientai, pildant žvejybos žurnalą yra taikomi Žuvininkystės tarnybos patvirtinti perskaičiavimo koeficientai, nustatyti 2005 m. liepos 18 d. Žuvininkystės departamento prie Lietuvos Respublikos žemės ūkio ministerijos direktoriaus įsakymu Nr. V1-35 „Dėl Žvejybos laive perdirbtų žuvų svorio perskaičiavimo į gyvų žuvų svorį koeficientų patvirtinimo“.
. Jei žvejybos laivui sugrįžus į uostą iškrovimui ar perkrovimui dėl objektyvių priežasčių nebuvo atliktas visiškas iškrovimas ar perkrovimas arba, jei po iškrovimo ar perkrovimo dalis sugautų žuvų ar žvejybos produktų yra paliekama žvejybos laive, einamasis elektroninis žvejybos žurnalas yra užbaigiamas ir įvykdomas galutinis jo duomenų perdavimas, prieš tai užpildžius ir išsiuntus perkrovimo ar iškrovimo deklaraciją bei nurodžius atitinkamus perkrautų ar iškrautų žvejybos produktų kiekius. Likęs laive kiekvienos žuvų rūšies žvejybos produktų kiekis kilogramais arba, jei taikoma, individų skaičiumi, nurodomas kito žvejybos reiso pradžioje, pradedant pildyti naują elektroninį žvejybos žurnalą.
. Žvejybos laivo kapitonas, elektroniniame žvejybos žurnale užpildęs duomenis apie žvejybos produktų perkrovimą ar jų iškrovimą ir juos nustatyta tvarka pateikęs Žuvininkystės tarnybai, nedelsiant atlieka žvejybos žurnalo užbaigimo procedūrą, pateikdamas duomenis apie žurnalo uždarymo datą ir laiką bei atsakingo už žurnalo pildymą žvejybos laivo kapitono vardą ir pavardę.
. Žvejybos laivo kapitonas elektroniniame žvejybos žurnale privalo registruoti ir pateikti informaciją apie vykdomą veiklą, net jei nevykdo žvejybos veiklos, Žuvininkystės tarnybai ne rečiau kaip vieną kartą per parą už einamąją parą iki kol žvejybos žurnalas nebus uždarytas.
. Žvejybos laivo kapitonas apie elektroninių žvejybos žurnalų sistemos techninį gedimą arba neveikimą privalo nedelsiant pranešti Žuvininkystės tarnybos Žvejybos stebėsenos centrui šiais kontaktais: J. Janonio g. 24, 92251 Klaipėda, mob. tel. +370 684 42408, el. paštas fmc@zuv.lt.
. Žvejybos laivo kapitonas elektroninio žvejybos žurnalo gedimo arba neveikimo atveju informaciją apie einamosios paros vykdomą veiklą (net jei nevykdė žvejybos veiklos) teikia Tvarkos aprašo 23 punkte nurodytais terminais šiais Žuvininkystės tarnybos kontaktais:
. Baltijos jūroje žvejybos veiklą vykdančių laivų – Žuvininkystės tarnybos Žvejybos Baltijos jūroje kontrolės skyriui, J. Janonio g. 24, 92251 Klaipėda, tel. +370 700 14949, mob. tel. +370 614 93659, faks. +370 700 14912, el. paštu zvejybos.kontrole@zuv.lt;
. tolimuosiuose žvejybos rajonuose žvejybos veiklą vykdančių laivų – Žuvininkystės tarnybos Žvejybos stebėsenos ir kontrolės skyriui, J. Janonio g. 24, 92251 Klaipėda, tel.: +370 700 14935, +370 700 14937, mob. tel. +370 684 42408, faks. +370 700 14912, el. paštu fmc@zuv.lt.

. 

. Ūkio subjektai, vykdantys verslinės ar specialiosios žvejybos veiklą jūrų vandenyse, žvejybos laivo kapitoną supažindina su šio Tvarkos aprašo nuostatomis. 
. Asmenys, pažeidę šio Tvarkos aprašo nuostatas, atsako Lietuvos Respublikos ir Europos Sąjungos teisės aktų nustatyta tvarka.
___________________



Pakeitimai:

1.

                    Žuvininkystės tarnyba prie Lietuvos Respublikos žemės ūkio ministerijos, Įsakymas
                
Nr. V1-127,
2021-12-23,
paskelbta TAR 2021-12-23, i. k. 2021-26867                
Dėl Žuvininkystės tarnybos prie Lietuvos Respublikos žemės ūkio ministerijos direktoriaus 2020 m. gruodžio 10 d. įsakymo Nr. V1-120 „Dėl Elektroninių žvejybos žurnalų įdiegimo ir naudojimo tvarkos aprašo patvirtinimo“ pakeitimo

2.

                    Žuvininkystės tarnyba prie Lietuvos Respublikos žemės ūkio ministerijos, Įsakymas
                
Nr. V1-37,
2026-02-26,
paskelbta TAR 2026-02-27, i. k. 2026-03225                
Dėl Žuvininkystės tarnybos prie Lietuvos Respublikos žemės ūkio ministerijos direktoriaus 2020 m. gruodžio 10 d. įsakymo Nr. V1-120 „Dėl Elektroninių žvejybos žurnalų įdiegimo ir naudojimo tvarkos aprašo patvirtinimo“ pakeitimo

